Nursulton Nazarboyev 14–15-aprel kunlari amaliy tashrif bilan O‘zbekistonda bo‘ladi

O‘zbekiston Respublikasi Prezidenti Islom Karimovning taklifiga binoan Qozog‘iston Respublikasi Prezidenti Nursulton Nazarboyev 2016-yil 14–15-aprel kunlari amaliy tashrif bilan O‘zbekistonda bo‘ladi. Bu haqda O‘zA xabar berdi.

Oliy darajadagi uchrashuv chog‘ida davlat rahbarlari O‘zbekiston va Qozog‘istonning turli sohalardagi o‘zaro hamkorligining bugungi holati va uni rivojlantirish istiqbollari, mintaqaviy va xalqaro ahamiyatga molik dolzarb masalalarni muhokama qiladi.